Discord

Is ardán sóisialta teachtaireachtaí agus VoIP é Discord a cheadaíonn cumarsáid trí ghlaonna gutha, glaonna físe, teachtaireachtaí téacs, agus meáin. Is féidir cumarsáid a dhéanamh go príobháideach nó i bpobail fhíorúla ar a dtugtar "freastalaithe".Tugann doiciméadacht an fhorbróra "guilds" ar na freastalaithe. Ní hiad na "freastalaí" seo na freastalaithe gréasáin a chuireann Discord i bhfeidhm. Is bailiúchán de sheomraí comhrá agus cainéal gutha é freastalaí a bhfuil rochtain orthu trí naisc chuireadh. Oibríonn Discord ar Windows, macOS, Android, iOS, iPadOS, Linux, agus i mbrabhsálaithe gréasáin.

Tá thart ar 150 milliún úsáideoir gníomhach míosúil agus 19 milliún frastalaí gníomhach seachtainiúil ag Discord. Úsáideann cluichirí den chuid is mó é ach tá líon na n-úsáideoirí a bhfuil suim acu i dtéamaí eile ag fás. I mí an Mhárta 2024, ba é Discord an 30ú suíomh gréasáin ba mhó cuairt ar sa domhan, agus tháinig 22.98% dá thrácht idirlín ó na Stáit Aontaithe. I mí an Mhárta 2022, d'fhostaigh Discord 600 duine ar fud an domhain.
 Stair 
Ceapadh Discord ag Jason Citron, a bhunaigh OpenFeint, ardán shóisialta do chluichí guthán, agus Stanislav Vishnevskiy, a bhunaigh Guildwork, ardán shóisialta cluichí eile. Ba é Fates Forever a gcéad táirge, a eisíodh in 2014, agus bhí Citron ag súil leis gurbh é an chéad chluiche il-imreora ar líne cath réimse (MOBA) ar guthán, ach ní raibh rath tráchtála air. 

Scaoileadh Discord go poiblí i mBealtaine 2015 faoin ainm fearainn discordapp.com. De réir Citron, ní dhearna siad aon bheart sonrach chun díriú ar aon lucht féachana ar leith, ach thosaigh roinnt subreddits a bhain le cluichí físeáin ag athsholáthar a naisc IRC le naisc Discord go gasta. Úsáideadh Discord go forleathan ag imreoirí ríomhspóirt agus comórtais LAN. Bhain an chuideachta leas as caidrimh le sruthaitheoirí Twitch agus pobail subreddits do Diablo agus World of Warcraft.

 Tagairtí 

Nótaí

Catagóir:Meáin shóisialta
Catagóir:Líonraí sóisialta
Catagóir:Bogearraí